ስማቸውን መግለፅ ያልፈለጉት የአዲስ አበባ ፖሊስ አባል እንደሚናገሩት፤«ፖሊሶች ከተመደቡበት ቀጣና ውጪ በትብብር ካልሆነ በቀር ሌላ ክልል ላይ የተፈጠረን ህገ-ወጥ ተግባር የመከላከል ግዴታ የለባቸውም። ይህም ሊሆን የቻለው ፖሊሶች እየሰሩ ያሉት በባህላዊ መንገድ ስለሆነ እንጂ ከህግ አንፃር ማንኛውም የፖሊስ አባል ወንጀል ሲፈፀም ክልሉም ባይሆን በዕለት ውሎ መዝገቡ ይዞ ተበደልኩ የሚለውን አካል፣ በደል ፈፅመሃል በሚል ክስ የቀረበበትን እንዲሁም ምስክሮችን ከመዝገቡ ጋር አያይዞ መላክ እንደሚኖርበት ይታመናል። ይሁን እንጂ በአሁኑ ወቅት መሰል ችግሮች የሚከሰቱት በቸልተኝነት፣ ለመተባበር አለመፈለግና ቅንነት አለመኖር እንዲሁም ቀጣናው ባለመሆኑ አያስጠይቀኝም ከሚል አስተሳሰብ የመነጨ ነው» በማለት የተመደብኩበት ክልል አይደለም የሚል ምላሽ እንደሚሰጡ ተናግረዋል።
